โพสต์ทูเดย์ จัดเต็ม มหกรรมทำเงินให้งอกเงย
กลับมากระหึ่มอีกครั้งกับงาน Post Today Expo 2015 สุดอลังการกับ “มหกรรมทำเงินให้งอกเงย” อิสรภาพทางการเงิน ระหว่างวันที่ 6-8 ก.พ.
6 ก.พ. 2558

กลับมากระหึ่มอีกครั้งกับงาน Post Today Expo 2015 สุดอลังการกับ “มหกรรมทำเงินให้งอกเงย” อิสรภาพทางการเงิน ระหว่างวันที่ 6-8 ก.พ. ที่ศูนย์การประชุมแห่งชาติสิริกิติ์ โดยมี ม.ร.ว.ปรีดิยาธร เทวกุล รองนายกรัฐมนตรี ปาฐกถาพิเศษเรื่องแผนปฏิบัติการเศรษฐกิจ 2558 
มหกรรมการเงินในครั้งนี้ สามารถค้นหาเลือกการลงทุนหลากหลาย ทั้งลงทุนหุ้นเด็ดๆ หรือจะช็อปปิ้งดอกเบี้ยเงินฝากสูงกว่าท้องตลาด ทั้งสินเชื่อรถยนต์  สินเชื่อส่วนบุคคล  สินเชื่อเพื่อธุรกิจเอสเอ็มอี และในงานยังมีผลิตภัณฑ์การลงทุนอย่างตราสารหนี้ ประกันชีวิต และการลงทุนทองคำ
งานนี้คัดสรรสถาบันการเงิน ธนาคารพาณิชย์ ธนาคารรัฐ บริษัทประกัน บริษัทผู้ค้าทองคำ/โกลด์ฟิวเจอร์ส บริษัทเช่าซื้อรถยนต์ และหน่วยงานรัฐ เช่น ตลาดหลักทรัพย์แห่งประเทศไทย ธนาคารแห่งประเทศไทย และบริษัทชั้นนำ เช่น ปตท. เซเว่นอีเลฟเว่น (7-11) ฯลฯ ขนทัพจัดเต็มโปรโมชั่นแคมเปญเด็ด ให้ทั้งเจ้าของธุรกิจและนักลงทุนสามารถเข้าถึงแหล่งเงินทุน โดยมีแคมเปญโปรโมชั่นที่นำมาเสนอให้เป็นพิเศษภายในงาน
แคมเปญโปรโมชั่นเด่น มหกรรมทำเงินให้งอกเงย
ธนาคารออมสิน 
- สินเชื่อเคหะดอกเบี้ยพิเศษ 3% นาน 2 ปี ต่อจากนั้นปีที่ 3 จนครบสัญญา คิดอัตราดอกเบี้ย MLR ลบ 0.50% ต่อปี (ดอกเบี้ย MLR ของออมสินปัจจุบันอยู่ที่ 6.875% ต่อปี) หรือคิดเป็นอัตราดอกเบี้ยเฉลี่ย 3 ปี = 4.13%
แต่หากเป็นกลุ่มผู้ประกอบวิชาชีพเฉพาะ ได้แก่ แพทย์ พยาบาล ทันตแพทย์ ผู้พิพากษา ศาล อัยการ และข้าราชการตุลาการ และลูกค้าที่ซื้อที่อยู่อาศัยจากโครงการที่ธนาคารกำหนดจากบริษัทมหาชน 9 แห่ง คิดดอกเบี้ยพิเศษในปีที่ 3 เป็นต้นไป MLR ลบ 1% ต่อปี คิดเป็นอัตราเฉลี่ย 3 ปี = 3.96% ต่อปี
- สลากออมสินพิเศษ “เงินได้ฝาก สลากได้ลุ้นทอง” ลุ้นรางวัลทองคำมูลค่ารวมกว่า 10 ล้านบาท
ธนาคารอาคารสงเคราะห์
- สินเชื่อบ้านอัตราดอกเบี้ยพิเศษคงที่ 2 ปีแรก
- สินทรัพย์รอการขาย (เอ็นพีเอ) ส่วนลดสูงสุด 50%
- เงินฝากซุปเปอร์ออมทรัพย์พิเศษดอกเบี้ย 2.75% 6 เดือน
ธนาคารทหารไทย
- เปิดบูธ ME Official Account ให้สามารถลงทะเบียนสมัครเปิดบัญชี ME ที่งานได้ทันที และ ME Sticker บน LINE แอพพลิเคชั่นให้ดาวน์โหลดฟรี! ME by TMB Self-Service Banking ที่ให้คุณทำธุรกรรมทางการเงินด้วยตัวเอง เพื่อผลตอบแทนที่มากกว่าบัญชีออมทรัพย์ทั่วไป กับดอกเบี้ยสูงถึง 2.75% ต่อปี
ธนาคารกรุงเทพ
- สินเชื่อบ้านบัวหลวง รู้ผลอนุมัติทันทีภายใน 1 วัน
- สมัครบัตรเครดิตลุ้นบินลัดฟ้าสู่อังกฤษ ชมฟุตบอล 2 บิ๊กแมตช์ เชลซี VS ลิเวอร์พูล และเชลซี VS แมนฯ ยูไนเต็ด
- สินเชื่อเอสเอ็มอีวงเงินกู้สูงสุด 3 เท่าของมูลค่าหลักประกัน ผ่อนนานสูงสุด 7 ปี
ธนาคารกสิกรไทย
- สินเชื่อบ้านกสิกรไทย รับดอกเบี้ยพิเศษภายในงาน สมัครและยื่นเอกสารครบรับร่ม The Order พิเศษ 30 ท่านแรก 
- สมัครบัตรเครดิตเคเวฟ-แมคโดนัลด์ กสิกรไทย ไม่ต้องรูด...ไม่ต้องเซ็น วันนี้-30 มิ.ย. 2558รับส่วนลด 10%  และรับคูปองส่วนลดและสิทธิพิเศษ รวมมูลค่ากว่า 1,500 บาท จากแมคโดนัลด์
- K-Mobile Cyber (บริการธนาคารทางมือถือกสิกรไทย) ฟรี เครื่องดื่มแบล็คแคนยอน 1 แก้ว
ธนาคารไทยพาณิชย์ 
- ลงทุนกองทุนเปิดไทยพาณิชย์ รับของกำนัลฟรี 
- สินเชื่อบ้าน รับอัตราดอกเบี้ยพิเศษสำหรับสินเชื่อบ้านใหม่ บ้านมือสอง รับสร้างบ้าน รีไฟแนนซ์ สินเชื่ออเนกประสงค์ My Home My Cash พร้อมรับของสมนาคุณเมื่อสมัครใช้สินเชื่อภายในงาน
- บัตรเครดิต รับคะแนนสะสม SCB Rewards 3,000 คะแนน เพื่อแลกกระเป๋าเดินทาง G2000 มูลค่า 3,890 บาท เมื่อสมัครบัตรเครดิต Ultra Platinum, Xtra Platinum, King Power Platinum, Toyota Platinum หรือ Sansiri Platinum
- สิทธิพิเศษสำหรับลูกค้าทุกท่าน เพียงแต่แวะเข้าชมบูธมีของกำนัลแจกทุกคน 
ธนาคารแห่งประเทศไทย
- มาพร้อมการให้ความรู้ทางด้านการเงิน ตรวจสุขภาพทางการเงินด้วยโปรแกรมต่างๆ เพื่อประเมินว่าการใช้เงินเป็นอย่างไร พร้อมมีเจ้าหน้าที่ให้คำปรึกษาด้านการเงิน 
ทั้งนี้ ภายในงานยังพบสินค้าราคาพิเศษจาก 60 ร้านดังในไอจี และร้านดารา เช่น Aurum (อั้ม พัชราภา) Lilsis (ชัญญ่า ทามาดะ) Preedeecream (ครีม เปรมสินี) เป็นต้น และยังสามารถเลือกช็อปปิ้งซื้อสินค้าในเครือซีเอ็มจี ที่มาลดราคากระหน่ำ  
ไฮไลต์ที่พลาดไม่ได้ ลุ้นรับไอโฟน 6 วันละ 12 เครื่อง ตลอด3 วัน ระหว่างวันที่ 6-8 ก.พ.นี้